पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम पंथपिपलौदा में कुछ दिन पहले जमीन विवाद के चलते नाबालिग पोते ने ही 60 वर्षीय दादा की गला दबाकर हत्या कर दी थी और घरवालों को सामान्य मौत बताया। परिजन मुक्तिधाम में जब बुजुर्ग को चिता पर लेटाने लगे तब गर्दन पर फंदे का निशान नजर आया। शंका होने पर पुलिस को सूचना दी।
पुलिस ने शव ले जाकर पीएम करवाया तो पता चला कि ये सामान्य मौत नहीं मर्डर है। जांच के बाद पुलिस ने आरोपी पोते को गिरफ्तार कर लिया है। ताल थाना प्रभारी अमित सारस्वत ने बताया कि 27 अप्रैल का घटनाक्रम है।
दादा अंबाराम कुमावत की मौत होने पर उनके 17 वर्षीय आरोपी पाेते ने परिवार के बाकी सदस्यों को सूचना दी कि दादा का रात में निधन हो गया। सभी सामान्य निधन समझे और अंतिम संस्कार की तैयारी कर ली। फिर मुक्तिधाम पहुंचे और वहां गर्दन पर निशान नजर आने सेे सारा घटनाक्रम खुल गया। एसडीओपी प्रियंका डुडवे के निर्देश पर पुलिस ने मर्ग कायम करके परिजन के बयान लिए। इसमें ये बात सामने आई कि अंबाराम 16 में से 4 बीघा जमीन बेचना चाहते थे। इसका एग्रीमेंट भी करवा लिया था।
ये बात पाेते को मंजूर नहीं थी क्योंकि सारी जमीन वही हांक रहा था। इसे लेकर पाेते ने कुछ दिनों पहले दादा अंबाराम को धमकी दी थी और अन्य लोगों से भी झगड़ा किया था। इसी आधार पर मंगलवार को पुलिस ने पाेते पर शंका होने पर उसे हिरासत में लिया और पूछताछ की तो उसने अपराध कबूल लिया। उसने गमछे से फंदा लगाकर दादा अंबाराम की हत्या करने की बात कही है। आरोपी पर आईपीसी की धारा 302 व 201 में केस दर्ज किया है।
आरोपी की गिरफ्तारी के लिए गठित पुलिस टीम में शामिल एसआई सारस्वत, आर.एन. सिंह, एएसआई मोहन भाटी, यशपालसिंह पंवार, आरक्षक कमलेश पांडेय, अमित कुमार, ओमप्रकाश गुर्जर, राैनक पोरवाल, हेमंतसिंह सोनगरा, अनिता जाटव, उदिता व सुनीता पांडेय की सक्रिय भूमिका रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn